Pielikums Nr. 1

Cenu aptaujai Nr. 2022/1-34/4

“Daudzdzīvokļu dzīvojamās mājas, kas atrodas

Kūrmājas prospektā 12, Liepājā

jumta seguma restaurācija”

Tehniskā specifikācija

Pretendentam pirms piedāvājuma sagatavošanas patstāvīgi jāapseko objekts. Pirms cenu piedāvājuma iesniegšanas pretendents pārbauda Pasūtītāja doto apjomu atbilstību dabā. Ja rodas neskaidrības un tiek konstatētas darbu apjomu neatbilstības, tad pretendents par to ziņo Pasūtītāja norādītajai kontaktpersonai, kurš izskaidro situāciju vai veic korekcijas cenu aptaujas darbu apjomos.

Sastādot cenu piedāvājumu, pretendentam jāparedz un jāiekļauj savā piedāvājumā visi tehnoloģiski nepieciešamie darbi, arī palīgdarbu un palīgmateriālu izmaksas, kas nav tieši norādītas, bet bez kuru izpildes nevar nodrošināt kvalitatīvu darbu izpildi un tehniskajās specifikācijās definētas prasības.

Norādītajā tāmes formā definēto darbu pozīcijas un to apjomu nedrīkst mainīt.

Ja kāda darba izpildei nepieciešams veikt citus, ar tehnoloģiju saistītus, papildu darbus un tādi nav norādīti dotajos darbu apjomos, tad to izmaksas iekļauj galveno darbu pozīcijās, atsevišķi to iezīmējot pozīcijas nosaukumā (piemēram, slīprakstā). Izmaksas noradīt ar ne vairāk kā diviem cipariem aiz komata.

Finanšu piedāvājumu jānoformē ievērojot normatīvo aktu prasības, neskaidrību gadījumā vēršoties pie Pasūtītāja kontaktpersonas.

Vispārīgas prasības:

* Piedāvājumu iesniegšanas termiņš: 2022.gada 28.februāris plkst. 11.00, Tukuma ielā 1A, Liepājā, vai sūtot elektroniski parakstītu piedāvājumu uz elektroniskā pasta adresi karlis.beihmanis@lna.lv.
* Līguma izpildes laiks: 182 kalendārās dienas jeb 26 nedēļas no objekta būvlaukuma nodošanas Izpildītājam ar pieņemšanas-nodošanas akta parakstīšanu.
* Avanss netiek paredzēts. Apmaksa notiek pēc izpildēm.
* Pirms būvdarbu uzsākšanas Uzņēmējam jāsaskaņo ar Pasūtītāju darbu izpildes grafiku un darba zonas norobežojošo aizsargkonstrukciju veidus un izvietojuma shēmu.
* Būvdarbu izpildes laikā Uzņēmējam jāievēro LR būvniecības regulējošo normatīvo dokumentu prasības, Pasūtītāja nolīgta vai nozīmēta būvuzrauga norādījumus (ja tāds ir).
* Darba laikā jāuztur kārtība darba vietā. Bēniņos un kāpņu telpās smēķēt aizliegts.
* Būvniekam atbilstoši DOP un atbilstoši 2017.gada 3.maija Ministru kabineta noteikumu Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”” 3.9.apakšpunktam ir jānodrošina būvlaukuma ierīkošana un uzturēšana, kā izmaksas ir iekļauj virsizdevumos. Virsizdevumi ir papildu izmaksas, kuras saistītas ar būvlaukuma iekārtošanu, uzturēšanu, būvdarbu organizēšanu, vadīšanu, darba aizsardzību un apdrošināšanu, citas ar būvdarbu realizāciju saistītas izmaksas. Tai skaitā, strādnieku sadzīves konteiners, instrumentu konteiners, ugunsdzēsības stends, brīdinājuma zīmes, būvgružu konteiners, būvgružu izvešana, būvtāfele, biotualete, elektroapgāde un ūdensapgāde.
* Pirms būvdarbu nodošanas par saviem līdzekļiem no objekta jāizved būvgruži uz utilizācijas vietām.
* Veicot būvdarbus jāpielieto tikai sertificētus materiālus atbilstoši Eiropas Savienības standartiem un LR būvnormatīviem, kā arī jāievēro sertificētu būvmateriālu ražotāju prasības un instrukcijas.
* Būvdarbu izpildes laikā Uzņēmējs iekļauj izmaksās un sedz visus ar darbiem saistītos izdevumus par elektroenerģiju, ūdens apgādi, kanalizāciju un citiem komunālajiem pakalpojumiem, kuri tiek izmantoti darbu veikšanas laikā.
* Pirms būvdarbu uzsākšanas norobežot darba vietu, lai izslēgtu nepiederošu personu (garāmgājēju) nokļūšanu darbu veikšanas zonā.
* Uzņēmējs nodrošina un ir atbildīgs par visa veida darba drošības prasību izpildi objektā.

Prasības jumta seguma nomaiņas darbu veikšanai

* Jumta seguma nomaiņas darbi veicami saskaņā ar sertificētas arhitektes Ilzes Mekšas, reģ. Nr. 09097010933 izstrādāto būvprojektu “Ēkas jumta seguma restaurācija Kūrmājas prospektā 12, Liepājā” un darbu apjomiem (pielikums Nr.3).
* Tā kā ēka ir apdzīvota, tad veicot esošā jumta seguma demontāžu ievērtēt iespējamos laika apstākļus darbu veikšanas periodā, t.i. demontāžu veikt tādā apjomā, lai nodrošinātu lietus ūdens neieplūšanu ēkā un dzīvokļos.
* Nav pieļaujama atvērta jumta atstāšana. Nepieciešamības gadījumā jāparedz pagaidu jumta segums.
* Jaunā jumta seguma izbūvi veikt saskaņā ar materiālu ražotāju norādījumiem un instrukcijām.

Objekta nodošana ekspluatācijā:

* Pasūtītājs pieņem kvalitatīvi izpildītos darbus pēc faktiski paveikto darbu apjoma.
* Pēc būvdarbu pabeigšanas objekts tiek nodots ar pieņemšanas-nodošanas aktu, kuru paraksta Pasūtītājs, būvuzraugs (ja tāds ir), Uzņēmējs un mājas dzīvokļu īpašnieku kopības pārstāvis(-ji).
* Pie objekta pieņemšanas-nodošanas Uzņēmējam jāiesniedz Pasūtītājam faktiski paveikto darbu akts (Forma Nr.2), darbu pieņemšanas nodošanas akts un apliecinājuma dokumenti par izmantotajiem materiāliem (segto darbu akti) un pēc pieprasījuma to atbilstību noteiktajām prasībām.
* Līdz būvdarbu pabeigšanai Uzņēmējam tiek samaksāts līdz 85% no kopējās līguma summas ar finanšu rezervi. Atlikušie 15% no līguma summas kopā ar finanšu rezervi Uzņēmējam tiek samaksāti pēc pieņemšanas-nodošanas akta parakstīšanas, objekta pieņemšanas Liepājas valstspilsētas pašvaldības būvvaldē un pēc garantijas laika garantijas saņemšanas.
* Garantijas termiņš Uzņēmēja veiktiem būvdarbiem un pielietotiem materiāliem 24 (divdesmit četri) mēneši no pieņemšanas-nodošanas akta parakstīšanas dienas.

Papildu informācija:

* Objekts pretendē uz Liepājas valstspilsētas pašvaldības līdzfinansējumu kultūras pieminekļu saglabāšanai.
* Uzņēmējam līdz 2022.gada 1.aprīlim ir jānoslēdz būvniecības līgums ar Pasūtītāju un ir jāsaņem būvatļauja būvprojekta realizācijai.
* Būvdarbu uzsākšanas pieņemšanas-nodošanas akts tiek parakstīts tikai tajā brīdī, kad tiek saņemts Liepājas valstspilsētas pašvaldības līdzfinansējums un kredītiestādes finansējums objekta īstenošanai.
* Ja Liepājas valstspilsētas pašvaldības līdzfinansējums un kredītiestādes finansējums netiek piešķirts, tad būvniecības līgums tiek lauzts.